Odsotnost od dela za zaposlenega dodamo znotraj skrbniškega modula Manager. Znotraj sekcije Kontrola pristopa izberemo gumb Odsotnosti. V oknu izberemo mesec in leto v katero želimo posegati in pritisnemo na gumb Potrdi.
Znotraj časovne razpredelnice lahko vnesemo le en tip odsotnosti za izbrani dan. V kolikor bi želeli za izbrani dan in zaposlenega vnesti več različnih tipov odsotnosti lahko le to storimo s klikom na zavihek Seznam nad časovno razpredelnico. Pod seznamom kliknemo na gumb Dodaj, kljub temu da za izbrani dan druga odsotnost že obstaja. V novem pojavnem okencu je obvezno izpolniti naslednje parametre:
Delavec – zaposleni na katerega je izbrani zapis vezan;
Datum – datum odsotnosti;
Št. ur – število ur izbrane odsotnosti;
Tip odsotnosti – tip delovne odsotnosti.
Za dokončanje vnosa je potrebno pritisniti na gumb Potrdi.
Pri vnosu števila ur je priporočena pazljivost, da skupno število ur odsotnosti ne presega ur dnevnega plana dela.